
सानुमान वज्जाचार्य 


पुष्पराज वज्जाचार्य 
ज्ञानेन्द्र शाक्य | मंगलोदय 
ना गुणी गुणज्ञो धर्मज्ञः प्रशस्तो :\ 
अनिलवीर वज्राचार्य सर्वमङ्गलमाङ्गल्यः कीर्तिरल्मीर्यशः शुभः।। १४ ।। 
मिलन शाक्य प्रत्यवेक्षणाज्ञाननाथा, भर्थनामसमीति 
FR था, आर्यनामसगीति 
विश्वास वज्जाचार्य गुणी जुयेगु, गुणयात म्हसिकेगु, धर्मया ज्ञाता जुइवं प्रशस्त 
सन्दिरा वज्ाचार्य मगल उदय जुइ | 
बुद्धलक्ष्मी शाक्य ' मंगल हे मंगल जसे कीर्ति, लक्ष्मी वद्धि 
पूर्ण शाक्य सकभनं मगल हे मंगल जु , लक्ष्मी, यश व शुभ न॑ वृद्धि जुड । 
दीपक शाक्य 
पुणा, वध मायाया वध्यते लोक: आशया बहू चिन्तकः।। 
देवः किपा आयुक्षीणं ७ पर 
दजे ज आयुक्षीणं न जानाति तस्मात्‌ जाग्रतः जाग्रत: । । 
(गोपिचन्द्र महाविहार, इखाछेस अञ्चात 
गुँला ब्वइगु) लोकयात माया बन्धनय्‌ तयातःगु दु, मनय्‌ आपाल आशा इच्छा दु, 
मुद्रक आयुक्षीण जुयावनाच्चंगु धाःसा मचा:, अथे जुया चायेकि न्है चायेकि ! 
राजमति प्रेस 
मो. : ४८४१४४३४०0० नित्य 
3 सत्त्वा अविद्यया मुग्धा नित्य दुःखस्य भोमिनः। 
बौद्ध विहार संघ, यल विद्युदालातचक्रेण समा: कामाः प्रकीर्तिताः। 
अक्षयेश्‍वर महाविहार स्वप्ने मन्धर्वनगरसदृशा विप्रलम्भिनः।।१४८।। 
धर्मसमुच्चय - कामजुगुप्सा वर्ग 


पुच्च, यल । 
फोन : ५४२७६७० 
Email: triratnapau@gmail.com 
थ्व संसारया कामभोग घैगु नं मि च्याःगु सिं चाःहिके बलय्‌ खने दैगु मिया 


ग्वहालि - १00॥- तका 
चाकःथें वा म्हगसथें वा गन्धर्वनगरथे भ्रम जक खः। 


सत्त्वपिं अविद्याय्‌ मग्न जुयाच्चंगु दु, अथेजुया नित्य दुःखभोगेयाये माला च्वंगु दु । 


बॉद्ध विहार संघु यल. 


देव मनुष्या... तुतःया भावार्थ 


पुष्पराज वज्राचार्य, डा. योगेश बैद्य, ज्ञानेन्द्र शाक्य व 
संस्कृत बुद्धशिक्षा अध्ययन समूहया सम्पूर्ण प्रशिक्षार्थीपि 


तुतः ब्वनेगु परम्पराया म्हसिका 
नेपालमण्डलया बौद्ध संस्कृतिया आपालं परम्परा 
त मध्ये थनया बहा:बही व थुपिं लिसे आवद्ध जुया च्वंपिं 
जनसमुदाय पिन्सं धर्माभ्यास कथं ब्वनेगु यानावयाच्वंगु 
तुतः परम्परा छगू नं खः । 'तुत:' धैगु नेवा: खँग्व:या 
अर्थ दुवाला स्वयेवले संस्कृत 'स्तोत्र' धैगु खँग्व:या 
पर्यायवाची 'स्तव', 'स्तुति', 'नुति” आदि खँग्व मध्ये 'स्तुति' 
वा स्तोत्र' खँग्व पाखें अपभ्रंश जुजुं 'तुत:' जूव:गु खनेदु । 
स्तोत्र! खँग्व:या हे व्युत्पत्ति बिचा: याना स्वयेवले संस्कृतया 
'ष्टुज्‌ स्तुतौ' धातुस 'ष्ट्रन' प्रत्यय मिलेजुया स्तोत्र जूगु 
खः । थुकिया अर्थ 'प्रसंशा' वा 'गुणगान' खः । उपासक 
वा साधक बुद्ध, बोधिसत्त्व, देवादि प्रति भक्ति भाव, समर्पण 
भाव व्यक्त याइगु खँ तुत:या अनिवार्य विषय जुगुलिं तुतः 
भक्ति रसय्‌ चिना तइगु बौद्ध साहित्य खः । भक्तिवादी 
सम्प्रदायस थुजाःगु स्तोत्र पाठयायेगु परम्परा क्वातुक्क 
दैगुला स्वाभाविक हे जुल । बौद्ध अभ्यास ज्ञानमार्ग जूसां 
थुकिइ श्रद्धा क्वात्तुकेया लागि गुरुया गुणानुस्मरण यायेगु 
साधना कथं स्तोत्र पाठया परम्परा न्ह्यानावयाच्वंगु दु । 
विषयवस्तु कथं स्तोत्रया भेद प्यंगू दु । (पाण्डेय, १९९४)१ 
> द्रव्यस्तोत्र - आराध्ययागु छगू विषय वा अंग वा 
पदार्थयात कया गुणगान यायेगु 
> कर्मस्तोत्र - आराध्ययागु पुरूषार्थ चर्या, कल्याणकारी 
कर्म आदियागु वर्णनयाना तइगु 
> विधिस्तोत्र - आराध्ययागु शिक्षा, विधि, कर्तव्य 
आदियागु वर्णन याना तइगु 
> अभिजनस्तोत्र - च्वय्‌ न्स्यथनातःगु बाहेक पापदेशना, 
आत्मविश्लेषण, अल्पज्ञता आदि मेगु सकतां विषय । 


बौद्ध वाङमय नं आपालं स्तोत्रया भण्डार खः । 
थुपिं मध्ये देवमनुष्या, स्तुतमपि सुरसंघै, बुद्ध बुद्ध, भुवनत्रय 
आदि आपालं तुत:त नेपालमण्डलय्‌ अद्यापि प्रचलने दु । 
नेवा: बौद्धपिनि दथुइ तसकं प्रचलने दूगु अद्वय परमार्थ 
नामसंगीति गाथा नं छपु स्तोत्र साहित्य हे खः तर नेवाः 
बौद्धपिनि थुकियात तुतः धका धायेगु चलन मदु । 
जनबोलिइ 'तुत:' व 'नामसंगीति’ धका छुटेयाना धायेगु 
याई । आपालं मेगु तुत:त अभ्यासे मदयाववं सफूलिई 
जक ल्यना च्वंगु दु । प्रचलने दूगु तुतःतेत नं इले हे 
संरक्षण याये मफुत धासा छन्हु दकव तुतः इतिहासया गर्भे 
दुसुना वनेफु । 

बौद्ध अभ्यासय्‌ तुतः ब्वनेगु क्रिया चित्त 
निर्मलीकरणया नितिं छगू वाचिक तपस्या खः । साधकं 
ध्यान व पूजाया इलय्‌ तुत: पाठ यायेगु याइ । सुथन्हापां 
स्नानादि नित्यकर्म धुंका त्रिशरणगमन व सप्तविधानुत्तर 
पूजाभाव याये धुंका स्तोत्र पाठ यायेगु याई । स्तोत्र पाठ 
यायेवले दकव सत्त्वप्राणिपिन्त बुद्धपद लाकेत थः सहायक 
जुइ फयेमा धैगु मनंतुनेगु, ग्रहशान्ति, भय निवारण आदि 
अनेक ऐहलौकिक व पारलौकिक कामना याइगु व उथेँहे 
पुवनिगु खँ तन्ग्युरस दुथ्याना च्वंगु 'स्तुत्यानुशंशा' धैगु 
ग्रन्थय्‌ ब्याख्या याना तःगु दु (पाण्डेय १९९४) । बौद्ध 
स्तोत्रयागु विषयवस्तु दुवालास्वयेवले थुकि पापदेशना, बुद्ध, 
त्रिरत्न, बोधिसत्त्वपिनिगु गुणानुस्मरण, प्रतिमालक्षण, 
सुविशुद्ध धर्मधातु, शून्यतादि ज्ञान दर्शनया खँ यात दुथ्याका 
तइगु खनेदु । थुपिं विषयवस्तुयात छन्दवद्धयाना अलंकारं 
छायपिया सुमधुर सलं हालेया लागि लय्‌ समेत चिना 
तई । थुजागु छन्द लयूस वाचन यायेगु पद्धति धर्म 


१श 


स्यनेकनेया लागि नं अत्यन्त प्रभावकारी माध्यम खः । 
तर थौंया दिने धर्म स्यनेकनेगु परम्परा म्हो जुजुंबनाच्वंगु 
अवस्थाय्‌ नं भावार्थ खँ मथुसां वा अपभ्रंश हे जूसां पाठ 
जक याना नं धर्मया रक्षा जुयाच्वंगु दु । उम्ह पाठयाम्हसिनं 
खँ मथुसां थ्व परम्परा ल्यना च्वंगुया हुनिं लिपाया पिढिपिन्सं 
उगु हे पाठया परम्परापाखें धार्मिक पुनर्जागरणया निम्ति 
छुमां कथं कायेगु अवसर दु, थ्व अवसर कया धर्म 
अध्ययन, अध्यापन व अभ्यासया पुनर्जागरण जुइ धुनेवं 
तिनि उपि पूर्वाचार्यपिं व तुतः सम्पदा संरक्षण याना 
वयाच्वंपिनिगु पुण्यक्रियाया आज्जु सिद्ध जुड । तुतः 
परम्पराया छगू समस्या धैगु थुकिया शब्दोच्चारण विकृत 
जुजुं वंगु खः । संस्कृत शिक्षा म्हो जुजुं वंगु व मौखिक 
परम्पराय्‌ न्यनेगु दोषया कारणं क्रमशः खँग्वःतेगु उच्चारण 
विकृत जुजुं वंगु जुया त्वा: त्वा: पतिं, सफू सफू पतिं हे 
छग: निग: वा आपालं आखःत पाना च्वंगु खनेदु । उकिं 
नं बौद्ध स्तोत्र अनुसन्धानया छगू तधँगु ख्यः जुया च्वंगु 
दु । 


कि 


देवमनुष्या तुतःया म्हसिका 

च्वय्‌ न्ह्यथनाथें जा:गु सलंस बौद्ध स्तोत्रत 
मध्ये देवमनुष्या तुत: नेवा: बौद्धपिनि दथुइ अतिक प्रचलितगु 
छपु तुतः खः । थुकियात “श्री मदार्यावलोकितेश्वर स्तोत्र’ 
नं धा: । हानं थ्व तुत: चरपतिपाद पाखें चिनातःगु जुया 
“चरपतिपादस्तोत्र' धका नं म्हसिका तःगु दु । बुंगम 
लोकेश्वरया रथजात्राय्‌ दक्वसिवे न्हापां रथया न्ह्योनेच्वना 
गुजिबाहा:या शाक्यभिक्षुपिन्सं, अनंलि हिडिम्वाबाहा 
(नुग:) या चित्रकारपिन्स, अनंलि इपाबाहा: (लुखुसि) 
यापिं सिन्ह:ख्वं (मुल्मी) पिन्सं पालंपा ब्वनेगु याई (सिहं, 
११३५) । अनंलि छसिकथं बुबाहा, नबही, उबाहा व 
नागबाहा पाखें तुत ब्वनिगु याइ । उलिजक हे मखु दैनिक 
करूणामयया नित्यपूजाया इवलय्‌ सुथसिया आरती 
क्वचायेधुंका छसिकथं वज्राचार्य बन्धुदत्त रचित 'स्तुत्वा 
प्रणम्य' तुतः, अनंलि जुजु नरेन्द्रदेव रचित 'सर्वभूत' तुतः 
धुंका रथंचक्र (ललित किसान) थः करूणामयया शरीरस 
लीन जुड न्ह्यो ब्वंगु चरपतिपाद रचित देवमनुष्या तुतः 


त्रिरत्न प्यला पौ 
पानेजुपिन्सं अनिवार्य पाठ यायेगु याई (वज्राचार्य, ने.सं. 


११४०) । थ्व बाहेक त्वा: त्वालय्‌, बहाःबहिलिइ थ्व 
तुतः नित्यरूपं पाठ यायेगु यानावया च्वंगु दु । 


तुतः चिनामि महासिद्ध चरपतिपाद 

देवमनुष्या तुतःया पुष्पिका वाक्ये 'इति 
श्रीमदार्यावलोकितेश्वरभट्टारकस्य चरपतिपाद विरचितं... 
धका स्पष्टरूपं थ्व तुत: चिनात:म्ह चरपतिपाद खः धका 
किटानयाना तःगु दु । अथे जूसां नेपालया लोकोक्तिई थ्व 
तुतः रथंचक्रजु (ललितकिसान) पाखे रचना जूगु धायेगु 
यानावयाच्वंगु दु। थथे धायेवले चरपतिपाद व रथंचक्र 
छम्ह हे जक खःला धैगु नं न्ह्यसः दनि । तर वसपोलपिनिगु 
जीवन चरित्र तुलना यायेवले रथंचक्र व चरपतिपाद छम्ह 
हे खः धायेगुया आधार खनेमदु । वज्राचार्य (२०४२) 
पाखें उल्लेख या:थे रथंचक्रं थ्व तुतः रचनायात धैगु खं 
पुष्टि जू मव: । रथंचक्रजुं थः श्री करूणामयया पालिइ 
लीन जुया वने न्ह्यो चरपतिपादं चिना तःगु तुतः ब्वन 
धका जक धायेगु उचित जुइ । 

थी थी स्रोतय्‌ चरपतिपादया नाँ चपरिपा, 
सपारिपा, चर्पटीपा, पचरिपा, चर्वारिपा धका उल्लेख 
जुया च्वँगु दु । अभयश्रीदत्त (१२ औं शताब्दि) पाखें 
सुचीकूतयाना त:गु ८४म्ह महासिद्धपिनिगु नाँ धलखय्‌* 
वसपोलया नां 'चर्वारिपा' धका उल्लेख जुयाच्वंगु दु । 
थ्व अनुसार नं वसपोल १२ औं शताब्दिसिवे न्ह्योयाम्ह 
खः धैगु प्रमाणित जुल । चरपतिपादया काल अनुमानित 
८ औं शताब्दि खः धका विद्वान्‌पिनिगु धापू दु ।* 
सांकृत्यायन (१९५८) पाखें बियात:गु महासिद्धपिनिगु 
धलखय्‌ चरपतिपादया नां ५९औं क्रमय्‌ दु । थुकिइ 
बियातःगु विवरण अनुसार चर्पटीपा (पचरिपा) नां याम्ह 
महासिद्ध चम्पादेशे कहार जातिइ जन्म जूम्ह खः । 
तिब्वती स्रोत कथं वसपोल तसकं चीमि कूलय्‌ जन्म जुया 
लँ फीगुया नामय्‌ कयता छपु बाहेक मदु । वसपोल 
जीवन निर्वाहया लागि पुरी मिया जुइगु जुया च्वन । छन्हु 
चपरिपाया पुरि नया च्वंगु बेलास श्री आर्यावलोकितेश्वर 
छम्ह भिक्षुया भेषे वया चपरिपायाके पुरि फ्वन । चपरिपां 

नं थः नया च्वंगु पुरि मनःसे बच्छि उम्ह भिक्षुयात 
बिल । उखुनुनिसँँ अवलोकितेश्वरं चपरिपायात धर्मोपदेश 
यायेगु यात । छन्हु साहु नं चपरिपायाके पुरिमियागु दाँ 
फ्वन । चपरिपा दाँ पुले मफुगुलिं साहु नं दायेगु यात । 
चपरिपां थः इष्ट देवतायात पुकार याबले वयात सछि 
तोला लूँ प्राप्त जुल । उगु लुँपाखें पुरिसाहुयात दाँ पुला 
बिल । साहु नं दागुलिं चपरिपाया पूर्वसंस्कार नं परिशुद्ध 
जुल । चपरिपां उम्ह भिक्षु आर्यावलोकितेश्वर खः धका 
म्हसिवं तस्सकं विलाप यात । आर्यावलोकितेश्वरया 
उपदेशकथं चर्या या यां चपरिपा लिपा ज्ञान लाभयाना 
महासिद्ध जुया वन ।* थनंलिपा कामरूपयाम्ह मछुवा 
(न्यालाइम्ह) जातियाम्ह मीनपा व वया काय्‌ मत्स्यन्द्रपा 
चपरिपाया शिष्य जूवन । चपरिपाया सम्येक उपदेशं 
मीनपा व मत्स्यन्द्रपा नं महासिद्ध जुल । यल देशय्‌ 
बुंगद्यःयात नाथपन्थीपिन्स मत्स्यन्द्रनाथ व चाक्वाःद्यःयात 
मीननाथ धका पूजायाना वयाच्वंगु थुपिं हे महासिद्धपिनिगु 
संस्मरण यानाच्वंगु खः धैगु थुइकेफु । थ्व जीवनी कथं 
चपरिपा (चरपतिपाद) मीनपा व मत्स्यन्द्रपाया गुरू खः । 
वसपोल महासिद्धपिनिगु नाँयाल्यूने दूगु “पा' संस्कृतं 'पाद’ 
या हे संक्षिप्त रूप ख:। चरपतिपाद व मत्स्यन्द्रपाद 
हठयोगी व नाथपन्थीपिनिगु महासिद्धपिनिगु धल:खय्‌ नं 
दया च्वंगु पाखें थुपिं सम्प्रदाय लिसे वज्जयान बुद्धधर्मया 
लिक्कया सम्बन्ध दूगु धैगु क्यना च्वंगु दु । 


तुतःया शैली व छन्द 

थ्व तुतः मात्रासमक छन्दे चिनात:गु खः (Hanh, 
2012) ।* थ्व तुत:स हरेक प्यँगूगु पादया ल्यूनेया आख: 
व वयां ल्यूने वइगु प्यँगूगु पादया आखः ज्वःलाका तःगु 
दु । गथे कि 'स्मरणेनापि भवसि परितुष्टं क्षिपयसि कलुषं 
किमिति न दुष्टं ।' थुकिइ 'तुष्टं’ व 'दृष्टं' खँगवलय्‌ 'ष्टं’ 
आखः जोलाः । अथेहे थुगु तुत:या दकव श्लोके थुकथं 
हे आखः मिलेयाना त:गु दु । थथे यायेवले लय्‌ तया 
गायन यायेवले अत्यन्त मिठास व भावपूर्ण जुइगु खः । 
अथे मिलेयाना रचना यायेगु काव्य शैलीयात 'अन्त्यानुप्रास' 
धाइगु खः । 


तुतःया अनुवाद व पूर्व प्रकाशन 

थुगु तुतः १३ औं शताब्दिइ तिब्बती भाषां ' फारस्‌ 
पा चेन रेस्‌ शिग वाङ छूयुग ला चरपतिस्‌ तोद पा 
अर्थात्‌ “चर्प्पतीया आर्य अवलोकिलेश्वर स्तोत्र” नामं 
अनुवाद जुया तेन्ग्युरस दृथ्याना च्वँगु जूल 
(www.tbrc.0r६) । तिब्बती नियम अनुसारं छुं नं 
ग्रन्थ अनुवाद यायेत छम्ह तिब्बती व छम्ह संस्कृत विद्वानं 
संयुक्तरूपं यायेमा । थुगु नियम कथं थ्व तुतः अनुवादयापिं 
भारतया महापण्डित वनरत्न (ति.नागी रिन्छेन्‌) (१३८ ४- 
१४६८) व गो लोचावा श्योनु पाल (३९२-१४८१) खः 
धका उल्लेख जुया च्वंगु दु। महापण्डित वनरत्न बंगालया 
छम्ह राजकुमार खः । वसपोल भिक्षु जुया श्रीलंका, 
भुटान, तिब्बत आदि बौद्ध देशे चाहिला अन्ते यलया 
गोपीचन्द्र विहार (पिन्तुवहि) स देहान्त जुया बिज्याःगु 
खः । अथेहे गो लोचावा श्योनु पाल प्रसिद्ध वंशावली 
“Blue Annals” या लेखक ख:। वसपोलपिनिगु अनुवाद 
तेन्ग्युर (शास्त्रपिटक) अन्तर्गत स्तुति वर्ग” या 'चर्या 
तन्त्र' अन्तर्गत 'देवतास्तुति’ दुने 'त्रिकूलनाथ' अथे धैगु 
मञ्जुश्री, वज्रपाणी, करुणामय मध्ये करुणामययागु खण्ड 
दुने लुइके फु । 1०11 (2012 - 02 54) अनुसार थुगु 
तुत:या थी थी नामं थी थी कथं अनुवाद जुया च्वंगु 
उल्लेख या:गु दु ।” पश्चिमी देशय्‌ थ्व तुत:यात इभान 
पाभ्लोभिच्‌ मिनाएभजुं न्हापां १८८७ स रूसी भाषां 
अनुवादयाना प्रकाशन या:गु खः ।* नेपालभाषाय्‌ न्हापां 
भाय्‌ ह्यूगु पं अमृतानन्दजु (जन्म ने.स. ८९४) पाखे 
खनेदु । नेपालभाषा छन्दवद्धयाना भाय्‌ हिला तःगु कृतिया 
हस्तलिखित थ्यासफूत उपलब्ध जू तर थौंकन्हे थ्व 
नेपालभाषा अनुवादयात जनस्तरय्‌ प्रचलनय्‌ हयाच्वंगु 
खनेमदु । थ्व बाहेक फणिन्द्ररत्न वज्राचार्य (वज्राचार्य, 
११२३ ने.सं.), आशाकाजी वज्राचार्य जुपिन्सं नं नेपालभाषां 
अनुवादयाना प्रकाशन याना बिज्या:गु दु । अथेहे श्री 
मीनबहादुर शाक्य (5॥910/9, 1997) व माइकल हान 
(Hahn, 2012) जुं नं अंग्रेजी अनुवाद याना प्रकाशित 
याःगु दु । थुपिं दकव प्रकाशित अनुवादय्‌ भावार्थ जक 
दूगु खःसा हानं अर्थनं भचाभचा पाना च्वंगु खनेदु । थथे 

पाना च्वंगु कारण अनेकार्थी जुया जुइफुगु ख:सा गुलिं 
तिब्बती अनुवाद पाखें मेगु भाषाय्‌ अनुवाद जूवले विकृत 
जूगु नं खनेदु । थुपिं दक्व मगा:मचायात संसोधन समेत 
जुइगु कथं थुकियात संस्कृत बुद्धशिक्षा अध्ययन समूहया 
दुजःपिन्सं संस्कृतया गुरूद्वय श्री पुष्पराज वज्राचार्य व 
डा. योगेश प्रसाद वैद्यपिनिगु निर्देशने संस्कृत व्याकरण 
कथं सन्धि-समास-विग्रहयाना (७०५९।।।/१९ याना तःगु 
ब्व), शब्दार्थ व भावार्थ समेत उल्लेख याना प्रकाशन 
यानागु जुल । (तिब्बती अनुवादया खँय्‌ योगदान याना 
बिज्याम्ह विराटराज वज्राचार्यजुयात शुभाय्‌ । थ्व 
भाषानुवाद अभ्यासे सहभागी जुया योगदान याना बिज्यापिं 
- देवमुनि शाक्य, रामगोपाल अवाले, प्रदीप गुभाजु, 
कवीर वज्राचार्य पिन्त शुभाय्‌) 


तुतःया मूल संस्कृत - नेपालभाषा व अंग्रेजी 
भाषा अनुवाद 
(मूलपाठ - शब्दार्थ - भावार्थ) 


देवमनुष्यासुरनतचरणं प्रतिहतजन्मजरारूजमरणम्‌ । 
लोकेश त्वं मामशरण्यं रक्ष कुपालो कुरू 
कारूण्यम्‌ ।।१।। 

शब्दार्थ 

देवमनुष्यासुरनतचरणं - देव + मनुष्य + असुर + नत 
+ चरणां- द्यो + मनु +असुर/दानव + 
कोछुना/भागियाना + तुति पालियात, 
प्रतिहतजन्मजरारूजमरणम्‌-प्रतिहत + जन्म + जरा 
+ रूज + मरणम्‌- फुकेगु + जन्म +वृद्ध जुइगु + रोग 
+ सिइगु । 

लोकेश- लोकया ईश्वर, त्वं- छपिं, मामशरण्यं-माम्‌ 
+ अशरण्यं- जित+ शरण मदु, रक्ष- रक्षा याना बिज्याहुँ, 
कुपालो- कृपालु, कुरू- यानाबिज्याहे, कारूण्यम्‌- 
करूणावान्‌ 


भावार्थ 
देव मनुष्य असुर पिन्सं समेत चरणे भोपुया वन्दना याकम्ह, 
जन्म, जरा, रोग व मरणयात त्याके धुंकुम्ह छलपोल 


त्रिरत्न प्यला पौ 
ख: । 
है लोकेश्वर ! हे कृपालु ! जित शरण मदया च्वन, जित 
करूणातसे रक्षायाना बिज्याहुँ । 
You who revered by devas, asuras and 
human; you who is emancipated from the 
birth, old age, disease and death. O Lord of 
the World! The Compassionate one! | am 
devoid of refuge, please protect me (from 
these sufferings) with your compassion. 


संसारोदधिमध्यनिमरनं क्लेशमहोर्मिसमाहित 
भरनं ।। 

मामवधीरय मां विरूवन्तं त्राहि महाकूप नौमि 
भवन्तं ।।२।। 

शब्दार्थ 

संसारोदधिमध्यनिमग्नं -संसार+ उदधि + मध्य + 
निमरनं - संसार + समुद्र“ दथुई + दुनाच्वन, 
क्लेशमहोर्मिसमाहित - क्लेश + महा + उर्मि + 
समाहित- क्लेश + तधँगु + छाल + दुकयातःगु, भरनं- 
नाश जूगु 

मामवधीरय-माम्‌_ + अवधीरय- जित + वास्ता मयाः, 
माम्‌- जि, विरूवन्तं - ख्व ख्वं, त्राहि- ग्याना, महाकूप- 
महाकृपालु, नौमि- प्रार्थना याना च्वना, भवन्तं- छपिन्त 


भावार्थ 

संसार रूपी सागरया दथुसं जि दुन, क्लेशरूपी तत:जा:गु 
छालं दुकया जित नाश यात । 

जित छपिन्सं स्वया बिमज्याः, जि ग्याका च्वना । 

हे महाकूपालु ! जि ख्वख्वँ प्रार्थना यानाच्वना । 

| am drowned in the midst of ocean of 
samsara, | have been engulfed by the waves 
of Klesha (defilements, disturbing emotions). 
| have been neglected, O The Great 
Compassionate one!, | am frightened. | 
supplicate you with tears for protecting me 
from this dreadful situation. 


तृष्णातिमिरोपद्रृतनेत्रं मरणमहाभयविह्टवलगात्रं 

पालय भगवन्नवलोकय मां यावदवीचिं यामि 
नविषमां ।।३।। 

शब्दार्थ 

तृष्णातिमिरोपद्रुतनेत्रं -तृष्णा + तिमिर + उपद्रुत + 
नेत्रं - तृष्णा + अन्धकारं + तोपुया + मिखा, 
मरणमहाभयविह्वलगात्रं -मरण + महाभय + विह्वल 
+ गात्रं - सिइगु + महाभय + खाना च्वन + शरीर 
पालय- रक्षा यायेमाल, भगवन्नवलोकय-भगवन्‌ + 
अवलोकय- भगवान्‌ + स्वया बिज्याहुँ, मां- जित, 
यावदवीचिं - यावत्‌ + अवीचिं - गुलिनं + अवीचि 
नरकय्‌ - यामि- लाइगु, नविषमां - न + विषमां - 
नकारात्मक + विषम (दुःख पूर्ण) 


भावार्थ 

तृष्णाया अन्धकारे लाना जिं मिखां मखन, मरण महाभयं 
जिगु म्हः खाना च्वन । 

हे भगवन्‌ ! जित नं छपिसं स्वया बिज्याहुँ, रक्षायाना 
बिज्याहुँ । दुःखं जाःगु अवीचि नरके जि मलायेमा । 

| got blind due to the darkness of craving, | 
am shivering due to the great fear of death. 
O Compassionate one! Please protect and 
look upon me so that | may not be driven to 
the suffering of Avici hell. 


कृतमन्यस्त्रीग्रहणमजस्रंहतमज्ञेयं प्राणिसहस्रं ।। 
नाथ मया कृतपापमशेषं नाशय संप्रति 
कायिकदोषं ।।४।। 

शब्दार्थ 

कृतमन्यस्त्रीग्रहणमजस्रं - कतम्‌ + अन्य + स्त्री + 
ग्रहणम्‌ + अजस्रं - यायेधुन + मेपिं + मिसापिं + 
ग्रहणयाये धुन/सम्वन्ध तयेगु + अनवरत /मदिक्क, 
हतमज्ञेयं - हतम्‌ + अज्ञेयं - हत्यायाये धुन + ज्ञानं 
मथुया, प्राणिसहस्रं - प्राणि + सहस्रं - प्राणिपिं + द्ृलंद्र 
नाथ - हे नाथ, मया - जिं, कृतपापमशेषं - कृत + 
पापम्‌ + अशेषं - यानागु + पाप + अशेष/छु हे ल्यँ 
मदयेक, नाशय- नाशयाना बिज्याहँँ, संप्रति - आ, 


भावार्थ 

जी अज्ञानया वसे लाना परस्त्री ग्रहण याये धुन, हानं 
अज्ञानया कारणं दोलंद्र प्राणिपिं नं स्याये धुन 

थुजागु जिं शरीरं यानागु पापदोष भ्याभचा हे ल्यँ मदयेक 
आ (थ्व मनुष्य जन्मे) हे नाशयाना बिज्यायेमाल । 

| committed many non-Virtuous actions such 
as adultry and killing of thousands of 
sentient beings out of ignorance. 0 
Compassionate one! Please destroy all my 
evil deeds committed through my body. 


यज्जीवितसत्कारनिमित्तं लोका नित्यं 
भणितमसत्यम्‌।। 

तल्लोकेशवर शमयसमस्तं वाचिक नरकं 
चिरमभ्यस्तम्‌ ।।५।। 

शब्दार्थ 

यज्जीवितसत्कारनिमित्तं - यद्‌ + जीवित + सत्कार 
+ निमित्तं - गुलिनं + म्वायेगु + सत्कार + नितिं, 
लोका- लोक/समाजय्‌, नित्यं - न्ह्यावलें, 
भणितमसत्यम्‌ - भणितम्‌ + असत्यम्‌ - धायेगु/ खं 
ल्हायेगु + असत्य खँ 

तल्लोकेशवर-तत्‌ + लोकेश्वर - उकिं + हे लोकेश्वर, 
शमयसमस्तं - शमय + समस्तं - शमन/ शान्त /न्हंकेगु 
याना विज्याये माल + दक्वं, वाचिक - वचन पाखें, 


नरकं- नरक लोक, चिरमभ्यस्तम्‌ - चिरम्‌ + अभ्यस्तम्‌ 
- ताकाल तक्क + च्वनिगु/लाइगु 


भावार्थ 

जि जीवनभर मानसत्कारया लागी न्ह्यावलँँ हे असत्य 
वचन ल्हाना जुयाच्वना । 

हे लोकश्वर ! चीर कालतक्क लाइगु नरकय्‌ कृतुँ मवंक 
जिगु वचनं जूगु दकव पापयात न्हंका बिज्याये माल । 

| have been speaking lies throughout the life 
for the name and fame. 0 Lord of the World! 
please eliminate all my evil deeds committed 
through speech so that | may not fall in the 
eternal hell. 


कायिकदोषं - कायिक + दोषं - शरीरपाखें जुगु + दोष 
१९ 


सत्वानां यच्चिन्तितमहितं स्वयमनुमोदितमपि 
परविहितम्‌ ।। 

तदिदानी मम मानसपापं स्फोटय नाथ करोमि 
विलापम्‌ ।।६।। 

शब्दार्थ 

सत्वानां - प्राणिपिन्त, यच्चिन्तितमहितं - यद्‌ + 
चिन्तितम्‌ + अहितम्‌ - गुगु + चिन्तन यायेगु + हित 
मजुइगु, स्वयमनुमोदितमपि - स्वयम्‌ + अनुमोदितम्‌ 
+ अपि - थः + अनुमोदन यायेगु + नं, परविहितम्‌ - 
पर + विहितम्‌ - मेपिनिगु + अहित/ दुःख 

तदिदानी - तद्‌ + इदानी - उकिं + आ, मम - जि, 
मानसपापं - मानस + पापं - मन + पापयात, स्फोटय- 
तछ्यायेगु/मदयेकेगु, नाथ - हे नाथ, करोमि- याना, 
विलापम्‌ - ख्वया च्वना । 


भावार्थ 

जिं सत्वप्राणिपिनिगु अहितया कामना यानावयाच्वना । 
हानं मेपिनि अहित जूगुयात अनुमोदन नं यानाच्वना । 
थुलि मनपाखें जूगु पापयात आ हे मदयेका छूवयेया लागि 
हे नाथ ! जिं विलाप यासे प्रार्थना यानाच्वना । 

| have been wishing for suffering of sentient 
beings, | have been ratifying the suffering of 
others. Therefore, now | lament for my 
unwholesome mental deeds and | pray 0 
lord! please cleanse all these deeds of my 
mind. 


देवमनुष्यासुरजातीनां तिर्यग्नरकप्रेतगतीनाम्‌ । 
सत्वा ये निवसन्ति सदार्ता रक्षसि तानिति तव 
मयि वार्ता ।।७।। 

शब्दार्थ 

देवमनुष्यासुरजातीनां - देव + मनुष्य + असुर + 
जातीनां - देव + मनुष्य + असुर + जन्म जूपिं, 
तिर्यग्नरकप्रेतगतीनाम्‌ - तिर्यक + नरक + प्रेत + 
गतीनाम्‌ - पशु + नरक + प्रेत + गतीलापिं 

सत्वा- प्राणिपिं, ये - गुपिं, निवसन्ति - निवासयाना 
च्वंपिं/च्वना च्वंपिं, सदार्ता - सदा + आर्ता -न्ह्यावलेँ 


त्रिरत्न प्यला पौ 
+ दुःखसिया च्वंपिं, रक्षसि - रक्षा याइगु, तानिति - 
तान्‌ + इति - उकिं + थुलि, तब- छपिन्त, मयि- जिं, 
वार्ता - धाये 


भावार्थ 

देव, मनुष्य, असुर जुया जन्म जुपिं तिर्यक, नरक व प्रेत 
गतीलाना च्वँपिं; न्ह्यावले दु:ख सिया च्वँपिं दकव सत्त्वपिंन्त 
नं रक्षा याना बिज्याइम्ह छपिं खः । उकि जिं छपिन्त 
थुलि बिन्तियाये । 


You are the one who have been protecting 
the sentient beings of six realms namely 
devas, asuras, humans, animals, ghosts and 
hell who are in suffering for long. Therefore, 
this is my humble request for the same. 


तेन ममोपरि सुज कारूण्य वीक्ष्य शरीरं 
गततारूण्यम्‌ । 

इति श्रृणु भगवन्‌ भवति भणामि यावन्नरकं नैव 
विशामि ।।८।। 

शब्दार्थ 

तेन- उकिं ममोपरि - मम + उपरि - जिगु + उपरे, 
सृज - पिज्वयेकेगु, कारूण्य- करूणा, वीक्ष्य - जीर्ण 
जुजुं वंगु, शरीरं - शरीर, गततारूण्यम्‌ - गत + 
तारूण्यम्‌ - वनिगु + यौवन, 

इति- थुलि, श्रृणु- न्यना विज्याःहुँ, भगवन्‌- भगवन्‌, 
भवति - छपिन्त, भणामि - धयाच्वना, यावन्नरकं - 
यावत्‌ + नरकं - गुलिनं + नरक, नैव - न + एव- 
नकारात्मक + जुइगु, विशामि - दुहावनेगु 


भावार्थ 

यौवन फुनावंलिसे जिगु शरीर बःमलाना वन । उकिं 
जिगु उपरे करूणा पिज्वयेका बिज्याहुँ । 

नरकय्‌ ला:वने न्ह्यो हे जित रक्षा यायेमाल । हे भगवन्‌ 
! थुलि बिन्ति न्यना बिज्याहुँ । 


As my youth is passing, my body is getting 
frail. Listen 0 Lord! Before | fall into the 
hell please protect me. 


२० 


बौद्ध विहार संघ; यल. 

किं चोपेत्य करोषि परार्थ मुञ्चसि भगवन्‌ 
मामकृत्तार्थम्‌ । 

अथवा प्रेक्ष कृपा तव पुण्यं जनयसि दृष्टं 
कथमविपन्नम्‌ ।।९।। 

शब्दार्थ 

किं - छाय्‌, चोपेत्य- च + उपेत्य - नं + थ्यनेगु, 
करोषिं - याइगु, परार्थ - पर + अर्थ - मेपिनिगु + 
कारणय्‌, मुञ्चसि - मुक्त याइ, भगवन्‌ - भगवान्‌, 
मामकृत्तार्थम्‌ - माम्‌ + अकृत्तार्थम्‌ - जित + मयायेगु, 
अथवा - वरू, प्रेक्ष - स्वया बिज्याहुँ, कूपा - करूणा, 
तव - छपिनिगु, पुण्यं - पुण्यात, जनयसि - उत्पन्न 
यायेगु, दृष्टं - स्वया विज्याहुँ, कथमविपन्नम्‌ - कथम्‌ 
+ अविपन्नम्‌ - छाय्‌ + भिंगु 

भावार्थ 

छपिं परार्थ (सत्त्वप्राणिपिनिगु कल्याण) या लागि जक 
न्ह्यज्यायेगु यागुलिं जित उपकार यायेगुलि तोफ्युगु खः 
कि ? हे भगवन्‌ ! जि दुःखीयात नं कूपा तया गथे हित 
यायेफैगु खः स्वया बिज्याहुँ । 

Isn’t it so that you are engaged in the welfare 
of others and | have been left out. 

Please look at me with compassion for my 
welfare. 


स्मरणेनापि भवसि परितुष्टं क्षेपयसि कलुषं 
किमिति न दृष्टम्‌ । 

तस्मादभगवन्‌ परहितदक्ष क्षेपं मा कुरू मामिह 
रक्ष ॥॥१०॥॥ 

शब्दार्थ 

स्मरणेनापि - स्मरणेन + अपि - स्मरणपाखें + जक नं, 
भवसि - जुइगु, परितुष्टं - सन्तुष्ट जुइगु, क्षेपयसि- 
हटेयायेगु, कलुषं - क्लेश, किमिति - किम्‌ + इति - 
छाय्‌ + थुलि, न - नकारात्मक, दृष्टम्‌ - स्वयेगु । 
तस्मादूभगवन्‌ - तस्मात्‌ + भगवन्‌ - उकिंजुया + हे 
भगवान्‌, परहितदक्ष - परहित + दक्ष - मेपिनिगु हित 
+ दक्षम्ह, क्षेपं - तोफिकेगु, मा - नकारात्मक, कुरू - 
याना बिज्याहुँ, मामिह - माम्‌ + इह - जिगु + थ्व, रक्ष 


२१ 


- रक्षा याना बिज्याहुँ । 


भावार्थ 

स्मरण जक यासां नं सन्तुष्ट जुया सकलया क्लेश नाश 
याना बिज्याइम्ह छलपोलं जित जक छाय्‌ मस्वया ? 
परहित यायेगुलि दक्षम्ह हे भगवन्‌ ! जित नं रक्षायायेगुलि 
त्वफिका बिज्यायेमते । 


Just upon remembering you by devotees, you 
get convinced and you destroy their Klesh. 
Why didn't you look at me? O 
Compassionate One! You are the one who 
is proficient in doing welfare of others, 
please don't neglect me. 


दन्ति तुरङ्गमपुत्रकलत्रै राज्यमकण्टकवेश्मविचित्रम्‌ । 
मांसाःस्थि शिरोसूक्‌ पर्यन्तं भवतार्थिभ्यो 
दत्तमनन्तम्‌ ।। ११ ।। 

शब्दार्थ 

दन्ति - किसि, तुरङ्गमपुत्रकलत्रं - तुरङ्गम + पुत्र + 
कलत्रं - सल + काय्‌ + कला, राज्यमकण्टकवेश्म 
विचित्रम्‌ -राज्यम्‌ + अकण्टक + वेश्म + विचित्रम्‌ - 
राज्य + सुविधा सम्पन्न + भवन + अदभुतगु 
मांसाऽस्थि - मांसा + अस्थि - ला + क्वँय्‌, शिरोसुक्‌ 
- शिर + उसुक्‌ - छायों + हि, पर्यन्तं - समेत, 
भवतार्थिभ्यो - भवतः + आर्थिभ्यो - छपिं + दान 
का:वइपिं, दत्तमनन्तम्‌ - दत्तम्‌ + अनन्तम्‌ - विइगु + 
अनन्त कोठि 


भावार्थ 

किसि, सल, काय-म्ह्याय्‌, कला, राज्य, सुविधा सम्पन्न 
अद्भूतगु दरवार, 

हानं थःगु ला, क्वँय्‌, छ्या, हि समेत हे दान का:व:व:पिन्त 
अनन्त कोछि दान याना बिज्याःम्ह । 

You have offered elephant, horse, son, wife, 
territorial power, lavish palace with all the 
means of comfort, even own flesh, bone, 
head and blood to those who asked for 


them for infinite times. 


अञ्जनगुटिकापादुकसिद्धिः सिद्धौषधिमणिमन्त्र 
विशुद्धिः ।। 

सिद्ध्यति यक्षस्त्रीपुरवेशः तुष्यसि यस्य त्वं 

लोकेशः ।।१२।। 

शब्दार्थ 

अञ्जनगुटिकापादुकसिद्धिः - अञ्जन + गुटिका + 
पादुक + सिद्धि: - अजः + गुलि वासः + तुति + सिद्धि, 
सिद्धौषधिमणिमन्त्रविशुद्धिः - सिद्ध + औषधि + मणि 
+ मन्त्र + विशुद्धिः- सिद्ध + वासः /रसायन + मणि + 
मन्त्र + विशुद्धगु 

सिद्ध्यति - सिद्ध यायेगु, यक्षस्त्रीपुरवेशः - यक्षस्त्री + 
पुरवेशः - यक्षिणी उपभोग याये फैगु सिद्धि + परपुरप्रवेश 
अर्थात्‌ न्ह्याथाय्‌ नं दुहाँवने फैगु सिद्धि, तुष्यसि - सन्तुष्त 
यात, यस्य - गुम्हेसियागु, त्वं - छपिं, लोकेशः- 
लोकेश्वर 


भावार्थ 

अञ्जनसिद्धि (सिद्ध अजः दयेकेगु), गुतिकासिद्धि (गुलि 
वासः दयेकेगु), पादुकसिद्धि (ब्वया वनेगु सिद्धि), सिद्धौषधि 
(लोहँयात लँ दयेकेगु रसायन दयेकेगु सिद्धि), विशुद्ध 
मन्त्रसिद्धि, मणिसिद्धि, यक्षीणी सिद्धि, परपुरप्रवेश सिद्धि 
(प्रवेशाज्ञा मदुगु न्ह्याथाय्‌ नं प्रवेश जुइफैगु) आदि पाखें 
सन्तुष्ट याना बिज्याःम्ह छपिं लोकेश्वर खः ।' 

O Lord of the World! You satisfied the world 
by bestowing upon the people with 
accomplishment of eight great magical 
powers (Eight Siddhis) namely Anjan (A 
collyrium), pills, flying through sky, alchemy, 
mantras, gem, ogress and access. 


ये करचरणविलोचनहीना विविधव्याधिमहाभयदीनाः 
ते त्वयि तुष्टे पुष्टशरीरा विलसन्त्यरूजो गुणग 
स्भीराः ।।१३।। 

शब्दार्थ 

ये - गुपिं, करचरणविलोचनहीना - कर + चरण + 
विलोचन + हीना - ल्हा: + तुति + मिखा + मदुपिं, 


त्रिरत्न प्यला पौ 
विविधव्याधिमहाभयदीनाः - विविध + व्याधि + 
महाभय + दीनाः - अनेक + रोग + महाभय + दुःखीपिं 
ते- उपि, त्वयि - छपिं, तुष्टे - सन्तुष्ट जुया च्वंगु 
अवस्थाय, पुष्ट - पुष्ट, शरीरा- शरीर, विलसन्त्यरूजो 
- विलसन्ति + अरूजो - आनन्द + निरोग, गुणगम्भीराः 
- गुण + गम्भीराः - गुण + गम्भीरम्ह 


भावार्थ 

गुपिनि ल्हा, तुति, मिखा मदुपिं, विविध रोग महाभये लाना 
च्वँपिं दीन दुःखपिं दु, छपिं खुसी जुया बिज्याःगु अवस्थाय्‌ 
उजापिनिगु शरीर पुष्ट्याना निरोग आनन्द व गम्भीरगु 
गुणं जायेका बिज्याइ । 

To those who are deprived of the hands, 
feet, eyes and afflicted with diseases, you 
bestowed their body with fullness and good 
health along with virtuous qualities. 


गरलव्याधिग्रहडाकिन्यः शान्ति यान्ति सदा 
योगिन्यः। 

सरति न तस्य पुरो यमदूतः प्रितो यस्य त्वं 
जिनभूतः ।।१४।। 

शब्दार्थ 

गरलव्याधिग्रहडाकिन्यः - गरल + व्याधि + ग्रह + 
डाकिन्यः - विष + रोग + ग्रह + डाकिनी/ बोक्सी, 
शान्ति - शान्ति, यान्ति - यंकेगु, सदा-न्ह्यावलें, 
योगिन्यः - योगिनीपिं । 

सरति - थ्यनेगु, न - नकारात्मक, तस्य - उपिनिगु, 
पुरो - न्ह्योने, यमदूतः - मृत्यु, प्रितो - प्रसन्न भावं 
स्वःपिं, यस्य - गुपिनिगु, त्वं - छपिं, जिनभूतः - बुद्ध 
जुइधुंकुम्ह 


भावार्थ 

विष, व्याधि, ग्रह, डाकिनी, योगिनी आदि पाखें वइगु 
भययात न्ह्यावलेँ हे शान्त याना बिज्याइम्ह छपिं खः । 
छपिं जिनभूतं (बुद्धत्व प्राप्तम्ह) प्रशन्नभावं स्व:पिन्थाय्‌ 
यमदूत तक नं न्ह्योने वये फैमखु । 


You pacified the fear from poison, disease, 


रर 


बॉद्ध विहार संघु यल. 
planets, dakinis and yoginis. Even the 
messenger of death couldn't go near to them 


who are loved by you. 


इति लोकेश्वर कि प्रियमाणं मुञ्चसि भगवन्‌ 
मामकुत्राणम्‌ । 

रौम्यहमनुदिनमुद्यचतपाणि नाशय त्राससमाकूल 
वाणिम्‌ ।।१५।। 

शब्दार्थ 

इति - उकिं, लोकेश्वर - लोकया इश्वर, किं - छु, 
प्रियमाणं - यःगु, मुञ्चसि - तोफिकेगु, भगवन्‌ - 
भगवान्‌, मामकृत्राणम्‌ - माम्‌ + अकृत्‌ + त्राणम्‌ - 
जित + मया + रक्षा । 

रौम्यहमनुदिनमुद्यतपाणि - रोमि + अहं + अनुदिनम्‌ 
+ उद्यत + पाणि - ख्वयेगु + जि + न्हिं न्हिं + ल्ह्वनेगु 
+ ल्हाः, नाशय - नाशयायेया लागि, 
त्राससमाकूलवाणिम्‌ - त्रास + समाकल + वाणिम्‌ - 
ग्यापह + आपालं चित्तसुख मदैगु + वचन 

भावार्थ 

जित रक्षा मयासे छाय्‌ त्वता बिज्याना? उकि हे लोकेश्वर 
! जिं छु यासा छपिं खुसी जुइ थेँ ? 

जि न्हियान्हिथं ख्वख्वँ ल्हाः ल्ह्वना प्रार्थना याना च्वना, 
जिगु व्याकूलता व त्रासयात नाशयाना बिज्यायेत प्रार्थना 
यानाच्वना । 

Thus 0 Lord of the World! Why do you 
abandon me? What shall | do to make you 
happy? Raising my hands, | pray everyday with 
tears for eliminating my fear and distress. 


षड्‌ विषयेन्द्रिय चञ्चलमनसा कृतबहुपापं 
व्याकुल वपुषा 

नीतं जन्म मयाऽस्मिन्‌ सकलं जठर निमित्तं 
भ्रमताविकलम्‌ ।।१६।। 

शब्दार्थ 

षड्‌ - खुगू, विषयेन्द्रिय - विषय + इन्द्रिय - शब्द रस 
गन्ध आदि विषय + न्हेपं, म्ये, न्हाय्‌ आदि इन्द्रिय, 
चञ्चलमनसा - चञ्चल + मनसा - चञ्चल + मन, 


कृतबहुपापं - कृत + बहु + पापं - याना + आपालं 
+ पाप, व्याकुल - व्याकुल /चित्त सुख मदुगु, वपुषा - 
शरीर पाखें । 

नीतं - न्ह्याका च्वना, जन्म - जन्म, मयाःस्मिन्‌ - 
मया + अस्मिन्‌ - जिगु + थ्व, सकलं- दक्वं, जठर- 
प्वाः, निमित्तं - नितिं, भ्रमताविकलम्‌ - भ्रमता + 
विकलम्‌ - चाहिलाच्वंगु + त्रुटि पूर्ण/निरर्थक 


भावार्थ 

खुगू विषय इन्द्रिय (न्हाय, म्यें, मिखा, छयँगु, न्हायेपं व 
मन) या वशे लाना व्याकूल चञ्चल मन जुया जिगु 
शरीरपाखें आपालं पाप याना । जि थ्व जीवन न्ह्याकागु 
ला प्वा: जायेकेत जक अथवा निरर्थक कथं चाहिला 
च्वनागु थें जक जुल । 

Due to my indulgence in pleasure through 
six senses, my mind became restless and 
agitating, | happened to commit numerous 
evil deeds by my body. | have been living 
merely for food and | am wandering 
fruitlessly. 


तत्‌ कुरू सम्प्रति मम लोकेशः प्रणतो 
विविधाञ्जलि रहमेषः । 
येनाभुक्त्वापायिकदोषं सुगतिं भवतो यामि न 
मोक्षम्‌ ।।१७।। 


शब्दार्थ 

तत्‌ - अथेजुया, कुरू - याना विज्याहुँ, सम्प्रति - आ, 
मम - जित, लोकेशः - लोकया ईश, प्रणतो - 
प्रणामयाना च्वना, विविधाञ्जलिरहमेषः - विविधा 
+अञ्जलिः + अहम्‌ + एषः - विविध कथं + ल्हाः 
ज्वजलपा + जिं + थ्व । 

येनाभुक्त्वापायिक - येन + अभुक्त्वा + अपायिक - 
गुगु + भोग मयायेगु/मनयेगु + अपाय (नरक, पशु व 
प्रेत लोक), दोषं- दोष, सुगतिं - बाँलागु गति, भवतो 
-जुइगु, यामि- थ्यंकेगु, न- नकारात्मक, मोक्षम्‌ - 


२३ 


भावार्थ 

हे लोकेश्वर ! जि छपिनि न्ह्योने च्वना निपा ल्हा: 
ज्वजलपादि विविध कथं प्रणाम यानाच्वना । 

अपायया दु:ख भोग याये म्वालेमा, थ्वहे जन्मय्‌ मोक्ष 


मलासां मृत्युं लिपा सुगति सां लायेमा । 

O Lord of the World ! | bow down in front 
of you in different ways. May | not have to 
experience the suffering of lower realms 
(hell, hungry ghosts and animals). May | be 
born in higher realm after my death if not 
liberated in current life. 


मोहद्वेषविनाशनहेतु त्वं संसारमहोदधि सेतुः । 
पतितस्त्रस्तोत्थानपनबाहु त्वं गुरू दुरितनिशाकर 
राहुः ।।१८।। 

शब्दार्थ 

मोहद्वेषविनाशनहेतु - मोह + द्वेष + विनाशन + हेतु 
- मोह + द्वेष + विनाशया + हेतु/ कारणे, त्वं - छपिं, 
संसारमहोदधि - संसार + महा + उदधि - संसाररूपी 
+ महान्‌ + समुद्र, सेतुः - ताफु । 
पतितस्त्रस्तोत्थापनबाहु - पतितः + त्रस्त + उत्थापन 
+ बाहुः - कृतुवंपिं + ग्यापिं + थकायेगु + ल्हातिं, त्वं 
- छपिं, गुरू - गुरू, दुरितनिशाकरराहुः - दुरित + 
निशाकर + राहुः - मभिंगु + चन्द्रमा + राहु 


भावार्थ 

मोह द्वेष विनाश याइगु कारणे छपिं थ्व संसाररूपी 
महासागरया ताफू थेँ खः । 

क॒तुं वँ पिन्त थकायेया निम्ति ल्हा खः छपिं, राहुं ज्वनात:म्ह 
चन्द्रमायात त्वतकावीम्ह गुरू (वृहस्पति) खः छपिं । 
You are like the bridge in the ocean of the 
Samsara as you eliminate delusion and 
aversion. You are like strong arm for pulling 
out from the abyss to those who are fallen 
and frightened. You are like Jupiter who 
frees the moon from the captivation of Rahu. 


त्रिरत्न प्यला पौ 
देशितसुगतानुत्तरतत्त्व त्वं पालितबहुदुःखितसत्त्वः 
निर्जितदुर्जयमन्मथमार त्वं संतीर्णभवार्णवपारः 
।।१९।। 
शब्दार्थ 
देशितसुगतानुत्तरतत्त्व - देशित + सुगत + अनुत्तर + 
तत्त्व: - कनातःगु + बुद्धं + दक्वसिवे च्चेलाःगु/ अनुत्तर 
+ तत्त्व/सार, त्वं - छपिं, पालितबहुदुःखितसत्त्वः - 
पालित + बहू + दुःखित + सत्त्व:- पालन/रक्षा याना 
तःपिं + आपालं + दुःखीपिं + प्राणिपिं 
निर्जितदुर्जयमन्मथमार - निर्जित + दुर्जय + मन्मथ 
+ मार - त्याकुम्ह + त्याके थाकुम्ह + राग + मार, त्वं 
- छपिं, संतीर्णभवार्णवपारः - संतीर्ण + भव + आर्णव 
+ पारः - तरेयायेगु + भव + सागर + पार/पुइक्क 


भावार्थ 

सुगतं कना बिज्याःगु अनुत्तर तत्त्वज्ञान देशना याना 
आपालं दुखीसत्त्व पिन्त रक्षा याना बिज्या:म्ह, त्याकां 
त्याके थाकुगु राग मारयात त्याका बिज्याःम्ह, भवसागर 
पाखें सत्त्वप्राणिपिन्त पार याना बिज्याःम्ह छलपोल 
खः । 

You benefitted the ill fated sentient beings 
by delivering the highest truth sermoned by 
the Sugata. You conquered the invincible 
craving Mara and helped the sentient beings 
to ferry over from the ocean of cyclic 
existence. 


सकलर्लाननिकुन्तन देह: त्वं परमखिलं जगत 
सुदेहः। 

भगवन्‌ अनुपमकरूणासिन्धुः त्वं जनविदितः 
कारूणवन्धुः ।।२०।। 

शब्दार्थ 

सकलग्लाननिकून्तन - सकल + ग्लान + निकुन्तन 
- दकव + दुःख + नाश यायेगु, देहः - शरीर, त्वं - 
छपिं, परमखिलं - परम्‌ + अखिलं - तध॑म्ह + सम्पूर्ण, 
जगत- संसार, सुदेहः - बाँलागु शरीर 

भगवन्‌ - भगवान्‌, अनुपमकरूणासिन्धुः - अनुपम 

बौद्ध विहार संघ; यल. 

+ करूणा + सिन्धुः करूणा + सिन्धुः - जो मदुम्ह + करूणाया + सागर, 
त्वं- छपिं, जनविदितः - जन + विदित: - जनता + 
स्यूगु, कारूणबन्धुः - कारूण + बन्धु: - करूणावान्‌ 
+ पासा 

भावार्थ 

आपालं बाँलागु शरीरं युक्तम्ह छपिं दकव दुःख नाश 
याना बिज्याइम्ह खः । 

छपिं जो मदुम्ह करूणाया सागर खः, छपिं करूणावान 
वन्धु खः धका सकल जगतं म्हसिका वया च्वँम्ह खः । 
You are endowed with elegant body and you 
have eliminated all the suffering of the beings. 
You have been publicly acknowledged as the 
incomparable ocean of compassion and the 
compassionate friend. 


लीलाविदरितकर्मविभङ्गः त्वं परहितविषयब्यासङ्ग । 
दिब्यध्यानसमाहितचित्तः त्वं याचक 
साधारणचित्तः ।।२१।। 

शब्दार्थ 

लीलाविदरितकर्मविभङ्गः - लीला + विदरित + कर्म 
+ विभङ्ग: - उपाय कौशल्य + फायेगु + कर्म + 
तछयायेगु, त्वं- छपिं, परहितविषयब्यासङ्ग - परहित 
+ विषय + वि + असंङ्ग - मेपिनिगु हित + काम विषय 
+ विशेषरूपं + अनाशक्त जुइगु । 
दिब्यध्यानसमाहितचित्तः - दिव्य + ध्यान + समाहित 
+ चित्तः- जाज्ज्वल्यमान/सिद्धि लाभ जूगु अवस्था + 
ध्यान + समाहित + चित्त, त्वं - छपिं, याचक - फ्वगिं, 
साधारणचित्तः - साधारण + चित्तः 


भावार्थ 

लीला (उपाय कौशल्य) याना विषय आशक्ति, कर्म संस्कार 
निरोध याना परहित याना बिज्याम्ह छपिं खः । छपिं 
दिव्यध्यानस लीनजुयाच्वँगु चित्तस्वरूप खः । छपिं साधारण 
चित्तम्ह याचकथेँ (निरहंकारी) जुया बिज्याम्ह खः । 
You engage for the welfare of sentient beings 
by destroying their sensual attachments and 


karma samskara (volitional cause) by 
deploying skillful means. You are like the 
mind being at the state of divine samadhi. 
You are with very simple mind,as simple as 


of beggar (egoless). 


परमपकुर्वन्नपि करूणावान्‌ मयि परितोषं न 
करोषि भवान्‌ । 

कथमिह मोहमहोरगदष्ट्रं विषयशरीर कुशलभ्नष्टं 
।।२२।। 

शब्दार्थ 

परमपकुर्वन्नपि - परम्‌ + अपकुर्वन्‌ + अपि - तसक्कं 
+ अपकारीपिं + नं, करूणावान्‌ - करूणा तइम्ह, 
मयि - जित, परितोषं - सन्तोष, न - नकारात्मक, 
करोति - यायेगु, भवान्‌ - छपिं । 

कथमिह - कथम्‌ + इह - गथे + थौं, मोहमहोरगदष्टूं 
- मोह + महा + उरग + दष्टं - मोह + तसकं 
ग्यानापुम्ह + सर्प + न्याइगु, विषयशरीरं - विषय + 
शरीरं - काम विषय + शरीरयात, कुशलभ्रष्टं - कुशल 
+ भ्रष्टं - कुशल + स्यँकेगु 


भावार्थ 

अपकारी पिन्त समेत हे करूणा तइम्ह छपिन्सँ जित 
सन्तोष याना बिमज्याः। 

जि गथे थौं मोहरूपी ग्यान्पुम्ह सर्प न्याका च्वंम्ह थें 
विषयशरीर (तृष्णा)या कारणं कुशल दकव भ्रष्ट जुइका 
च्वने ? 

You are compassionate even to the evil 
doers but you did not benefit me. How can 
| live spoiling all my good qualities of life 
due to the effect of sensual desire as if | am 
bitten by dreadful snake of delusion? 


सकलजनार्थ प्रति या करूणा सा किं भवतो 
नियतस्फरणा 

येन न रक्षसि किल्विषवन्तं भवतः पुरतो मां 
विरूवन्तम्‌ ।।२३।। 


२५ 


शब्दार्थ 

सकलजनार्थ - सकल + जन + अर्थ - दक्व + जनता 
-- कारणे, प्रति - प्रति, या - नापं, करूणा - करूणा, 
सा - उपिं, किं - छाय, भवतो - जुल, नियतस्फरणा- 
नियत + स्फरणा - पूर्व निर्धारित कथं + खाइगु । 
येन - गुपिं, न- नकारात्मक, रक्षसि - रक्षा यायेगु, 
किल्विषवन्तं - पाप दुम्ह, भवतः - छपिं, पुरतो - 
न्ह्योने, मां - जि, विरूवन्तम्‌ - ख्वया ख्वया 
भावार्थ 

सकलजन प्रति छपिन्सं करूणा तया बिज्या:सां छाय्‌ उपिं 
हानं थःगु कर्मसंस्कार कथं (भयदु:खं) खाना च्वनी । 
गुपिं रक्षा मजुया रोग दु:खय्‌ लाना च्वँपिं खः, उमिगु 
लागि जिं छपिं न्ह्योने च्वना ख्वख्वँ प्रार्थना याना च्वना । 
Although you protect all the sentient beings 
with compassion, yet why they still suffer 
and tremble as a result of their karma. | pray 
with tears standing in front of you for 
protecting them. 


नाथ कृपा ते ब्योमविशाला सत्वेषु हि यथाम्बुदजलधारा 
स्थलजलनिम्नोन्नतबहुदेशे सरति निरन्तरमनिशमशेषे 
।।२४॥। 

शब्दार्थ 

नाथ - शरण काइम्ह, कूपा - करूणा, ते - उपिं, 
ब्योमविशाला - व्योम + विशाला - आकाश + 
विशालगु, सत्वेषु - सत्त्वपिंके, हि - निश्चित रूपं, 
यथाम्बुदजलधारा -यथा + अम्बुद + जलधारा- गुकथं 
+ सुपाचं + लःधा: हाइगु 

स्थलजलनिम्नोन्नतबहुदेशे - स्थल + जल + निम्न 
+ उन्नत + बहु + देशे - जमिन + लः + क्वे + च्वे 
+ आपालं + देशे, सरति - थ्यनिगु, निरन्तरमनिशमशेषे 
-निरन्तरम्‌ + अनिशम्‌ + अशेषे - मदिकक /क्वात्तकक 


+ दिपा मदयेक + छुँ हे ल्यँ मदयेक 


भावार्थ 
हे नाथ ! छपिनिगु कूपा आकाश थे विशाल खः । 


त्रिरत्न प्यला पौ 
आपालं देशया लखे, जमिने, च्चे व क्वे सुपाचं वर्षा 
जलधारा हायेकेथें करूणा हायेका निरन्तर, नित्य व 
अशेषं रूपं (छुँ हे सुँ हे त्वमफिइक) उद्धार यायेत छपिं 
न्ह्यज्याई । 
O Protector !Your compassion is as vast as 
the sky. You shower down your compassion 
just like rainfall from cloud incessantly and 
indiscriminately over land and water; high 
and low lands. 


इति भगवन्‌ स्मरणेनापि यत्‌ पुण्यं मम तेनेदं 
जगदक्षुण्णम्‌ । 

लभतां श्री पोतलकाचलवासं जनयतु सुन्दर 
विविध विलासम्‌ ।।२५।। 

शब्दार्थ 

इति - थुलि, भगवन्‌ - भगवान्‌, स्मरणेनापि - स्मरणेन 
+ अपि - स्मरण पाखें + नं, यत्‌ - गुगु, पुण्यं - पुण्य, 
मम - जि, तेनेदं - तेन + इदं - थ्व + आ, जगदक्षुण्णम्‌ 
-जगत्‌ + अक्षुण्णम्‌ - संसार + टुटे मजुगु । 

लभतां - लाभ जुइगु, श्री - श्री, पोतलकाचलवासं - 
पोतल + काचल + वासं - पोतल (करूणामयया भुवन) 
+ स्फटिक थेँ जाज्ज्वल्यमान + वास, जनयतु - उत्पन्न 
जुइमा, सुन्दरविविधविलासम्‌ - सुन्दर + विविध + 
विलासम्‌ - सुन्दरगु + विविधगु + आनन्द 


भावार्थ 
छलपोल भगवन्या स्मरण जक यानागु पुण्यं नं सकल 
जगत्‌ प्राणिपिं स्फटिक थेँ जाज्ज्वल्यमानगु पोतलक पर्वतय्‌ 


उत्पन्न जुया सुख आनन्दपूर्वकं वास लायेमा । 

As the effect of merits of remembering you, 
O Lord! May all the sentient beings of this 
world be reborn in Mt. Potalaka which is 
bright as a crystal, and live there with bliss 
and happiness. 


इति श्री मदार्यावलोकितेश्वरस्य चरपतिपाद 
बिरचितस्तवः समाप्तम्‌ ।। 

बौद्ध विहार संघ; यल. 

शब्दार्थ भावार्थ 

इति- थुलि, श्री - श्री, मदार्यावलोकितेश्वरस्थ - मद्‌ महासिद्ध चरपतिपाद पाखें रचना जूगु श्री मदार्यावलोकेति- 
+ आर्य + अवलोकित + इश्वरस्य - जिगु/जिम्ह + श्वरया थुगु स्तोत्र क्वचाल: । 

दशभूमि प्राप्तम्ह + स्वइम्ह + इश्वरया, चरपतिपाद - his is the end of the Stotra dedicated to 
महासिद्ध चरपतिपाद, बिरचितस्तबः - विरचित + स्तवः /^४alokitesvara composed by Charapatipada. 
- रचना यानातःगु + तुतः, समाप्तम्‌ - क्वचाल 


पादटिप्पणी 


१) 
र) 


९) 


१०) 


लाल (२०१३) स उद्धृत - अमरकोशकथं स्तोत्रया पर्यायवाची - स्तव: स्तोत्रं स्तुतिर्नुतिः 

द्रव्यस्तोत्रं कर्मस्तोत्रं विधिस्तोत्रं तथैव च । 

तथैवभिजनस्तोत्रं स्तोत्रमेतच्चतुष्टयम्‌ । मत्स्य पुराण अ। १२१ 

' ,.जिनं सिना वने धका इच्छायाना चरपतिपाद धैगु देव मनुष्या स्तोत्र नीन्यागू चरण रचनायाना बोनालि दण्डवत्‌ प्रणाम याना 

प्राण त्याग याना श्री करूणामयया पद्मासने लीन जुया मोक्षपद प्राप्त जुल।' (वज्राचार्य २०४२ - पेज ९५) 

https://www.rigpawiki.org/index.php?title=Eighty-four_mahasiddhas 

पुरवार (२००२) स डा. धर्मवीर भारतीयात उद्धूतयाना मत्स्यन्द्रपा इ.सं. ८७५-९२५ याम्ह खः धका उल्लेख जू कथं 

मत्स्यन्द्रपाया अबु मीनपाया गुरू चर्पटीपा ८ औं शताब्दि जूगु 

सिंह (११३४) स दोर्जे (१९७९: ११२ - ११३) उद्धृत 

लो.रि.से. (२०४२) स उल्लेख जू कथं थ्व तुत: मात्राका छन्द समूह अन्तर्गत आर्या छन्दस चिना त:गु धका उल्लेख दु । 

Hanh (2014) या छन्द विश्लेषण कथं थ्व आर्या छन्द मजूसे मात्रासमक छन्दलिसे मिले जू व । 

चन्द्रगोमिनया अनुवाद ...अवलोकितेश्वर स्तोत्र'स ...पापविदारण मनोहरनाम लोकनाथ स्तोत्र”, ...कल्पमनोहरनाम लोकनाथ 

स्तोत्र, सरयादिपा रचित ...लोकश्वर स्तोत्र, चरपतिपाद रचित ...अवलोकितेश्वर स्तोत्र” । थुकिइ सर्यादिपा धैगु नां चर्पतिपा 

अर्थात्‌ चरपतिपाद धैगु खँग्वःयागु हे अपभ्रंश खः । (11911, 2012) 

राष्ट्रिय अभिलेखालयस संग्रहित ताडपत्रस च्वयातःगु सफू, University Library of Cambridge स संग्रहित २ गू सफू 

व मिनाएभजु थम्हं हे नेपालय्‌ न्यानायंकूगु छगू सफूया लिधँसाय्‌ थ्व अनुवादयाःगु खः । 

सिद्धि धैगु खँग्वःया अर्थ निष्पन्नता, पूर्णता अथात्‌ पूर्ण जूगु खः । थःगु इच्छा पूर्णयायेया लागि हे सिद्धि प्राप्त याइगु खः । 

साधनापाखें सिद्धि प्राप्त जुइ । सिद्धि मध्ये सर्वोत्तमगु दकव क्लेशावरण व ज्ञेयावरणयात फुका सम्येकसम्बोधि लाभ यायेगु 

खः धका विभिन्न बौद्ध तन्त्रय्‌ उल्लेख जुया च्वंगु दु । सिद्धिया भेद विभिन्न तन्त्रय्‌ विभिन्न कथं दु । थ्व तुतःस उल्लेख 

जुया च्वंगु अष्टसिद्धिया नां धल: तत्त्वज्ञानसंसिद्धि टीकास उल्लेख जुया च्वंगु कथं खः । थुकिइ अञ्जन, गुटिका, पादुका, 

सिद्धौषधि, मणि, मन्त्र, यक्षस्त्री व परपुरप्रवेश धका जम्मा च्याग्‌ सिद्धिया ब्याख्या याना त:गु दु । हानं साधनामाला, तिब्वती 

परम्परास थुकियात थी थी कथं वर्णन याना त:गु दु । लाल (२००५) स उल्लेख जू कथं थुपिं सिद्धिया ब्याख्या थुकथं दु । 

क) अञ्जनसिद्धि - सिद्धगु अजः मिखाय्‌ इलेमात्रं हे छुनं वस्तु आवरणपाखें त्वपुया च्वंगु उम्ह ब्यक्तियात स्पष्ट खनेदयावइगु 
खः । थुकिया साधना विधि कूष्णयमारितन्त्रस उल्लेख जुया च्वंगु दु। 

ख) गुटिकासिद्धि - थुकि साधना पाखें सिद्धगु गुलिवासः दयेकेगु व उगु वासः म्हुतुइ तयेमात्रं दक्व बुद्धक्षेत्र विचरणयाना 
बुद्धपिं पाखे धर्म श्रवण याये फै । (वसन्ततिलक टीका उल्लेख जू कथं) 

ग) पादुकासिद्धि - थुकियात पादलेप धका नं धयात:गु दु । थ्व सिद्धि प्राप्तम्ह व्यक्तिं सिद्धिसाधना पाखें सिद्धयाना तःगु 
लेप तयारयाना उगु लेप पालिइ इले धुनेवं क्षण मात्रं द्रलंद्र योजनया दूरी पार यायेगु क्षमता प्राप्त जुड । 

घ) सिद्धौषधि - थुकियात विभिन्न बौद्ध तन्त्रय्‌ सूतकसिद्धि, रससिद्धि, रसायन सिद्धि आदि नामं उल्लेख याना तःगु दु । 


थ्व सिद्धिपाखें लोहं अथवा सिज: आदि धातुयात लूँ दयेका विइ फैगु खः । बौद्ध इतिहासय्‌ आचार्य नागार्जुन व श्रृपा 

त्रिरत्न प्यला पौ 
पाखें थुजागु सिद्धि प्रयोगयाना अनावृष्टि अकालया संकटयात मोचन याना विज्या:गु उल्लेख दु । 
ड) मणिसिद्धि - मनंतुना थें याये फेगु सिद्ध मणि 
च) मन्त्रसिद्धि - मनंतुनाथें याये फैगु सिद्ध मन्त्र 
छ) यक्षस्त्री सिद्धि - थुकियात यक्षिनासिद्धि, यक्षिणी सिद्धि धका नं धाइ । थ्व सिद्धिपाखें मनोहर रूपदुम्ह यक्षिणिपिं 
उपभोगयाये फे । 
ज) पुरवेश सिद्धि - प्रवेशाज्ञा मदुगु थासय्‌ नं प्रवेश जुइफैगु सिद्धि । 

